17. janúar
17. janúar er 17. dagur ársins samkvæmt gregoríska tímatalinu. 348 dagar (349 á hlaupári) eru eftir af árinu.

Atburðir 
 1377 - Gregoríus 11. páfi flutti páfastól aftur til Rómar frá Avignon með hjálp heilagrar Katrínar.
 1562 - Saint-Germain-tilskipunin var gefin út í Frakklandi. Þar voru húgenottar í fyrsta skipti formlega viðurkenndir.
 1608 - Susenyos sigraði her órómóa við Ebenat.
 1666 - Stól heilags Péturs var komið fyrir fyrir ofan altarið í Péturskirkjunni í Róm.
 1773 - James Cook varð fyrsti landkönnuðurinn til þess að sigla yfir heimsskautsbauginn.
 1831 - Lorentz Angel Krieger var skipaður í embætti stiftamtmanns en hafði gegnt því frá 1829.
 1850 - Pereatið: Skólasveinar Lærða skólans gerðu hróp að rektor skólans, Sveinbirni Egilssyni. 
 1899 - Bandaríkin tóku yfir Wake-eyju í Kyrrahafi.
 1912 - Robert Falcon Scott komst á Suðurpólinn, mánuði á eftir keppinauti sínum Roald Amundsen.
 1914 - Eimskipafélag Íslands, sem kallað var „óskabarn þjóðarinnar“, var stofnað í Reykjavík.
 1917 - Bandaríkin borguðu Dönum 25 milljónir dala fyrir Bandarísku Jómfrúreyjar og urðu þær að yfirráðasvæði Bandaríkjamanna.
 1929 - Teiknimyndasjóarinn Stjáni Blái eftir Elzie Crisler Segar kom út í dagblaði í fyrsta sinn.
 1939 - Landssamband íslenskra útvegsmanna var stofnað af 50 útgerðarmönnum sem komu saman til fundar í Varðarhúsinu í Reykjavík.
 1945 - Nasistar byrjuðu að tæma Auschwitz-útrýmingarbúðirnar.
 1946 - Öryggisráð Sameinuðu þjóðanna hélt fyrsta fund sinn.
 1966 - Simon and Garfunkel sendu frá sér aðra breiðskífu sína , Sounds of Silence, hjá Colombia Records-útgáfufyrirtækinu.
 1975 - Sjö manns fórust er þyrla hrapaði á Kjalarnesi.
 1975 - Bob Dylan gaf út breiðskífuna Blood on the Tracks.
 1975 - Kínverska þingið kom saman í fyrsta sinn í tíu ár. Zhou Enlai var endurkjörinn forsætisráðherra og Deng Xiaopeng kjörinn varaforseti.
 1977 - Gary Gilmore var tekinn af lífi í Bandaríkjunum, sá fyrsti eftir að dauðarefsing var aftur heimiluð.
 1982 - Kaldi sunnudagurinn átti sér stað í norðurhluta Bandaríkjanna þar sem öll kuldamet féllu.
 1989 - Skotárásin í Cleveland-barnaskólanum: Patrick Purdy skaut 5 börn til bana og særði 30 áður en hann framdi sjálfsmorð í Stockton í Kaliforníu.
 1991 - Heklugos, hið fjórða á 20. öld, hófst og stóð í rúmar 7 vikur.
 1991 - Írak skaut 8 Scud-flaugum á Ísrael. 15 slösuðust.
 1991 - Haraldur 5. varð konungur Noregs eftir andlát föður síns, Ólafs 5..
 1994 - Harður jarðskjálfti gekk yfir Los Angeles með þeim afleiðingum að 57 fórust og 8700 slösuðust.
 1995 - Um 5500 manns fórust og yfir 300 þúsund misstu heimili sín í öflugum jarðskjálfta í borginni Kobe í Japan.
 1997 - Ísrael lét Palestínuríki eftir herstöð sína í Hebron á Vesturbakkanum.
 1997 - Fyrsti löglegi skilnaðurinn fór fram á Írlandi.
 1998 - Paula Jones ásakaði Bill Clinton, forseta Bandaríkjanna, um kynferðislega áreitni.
 2002 - Eldgos í Nyiragongo í Austur-Kongó varð til þess að 400.000 hröktust frá heimilum sínum.
 2003 - Fyrsta greinin í íslenska hluta Wikipedia var skrifuð.
 2007 - Dómsdagsklukkan var stillt á 5 mínútur í miðnætti.
 2010 - Átök milli trúarhópa í nígeríska bænum Jos hófust.
 2013 - Vilborg Arna Gissurardóttir kom á Suðurpólinn og lauk þar með áheitagöngu sinni, 1140 km, sem hún gekk til styrktar kvennadeild Landspítala Íslands. Gangan tók 60 daga en í upphafi var stefnt að 50 dögum.
 2013 - Bandaríski hjólreiðamaðurinn Lance Armstrong játaði misnotkun lyfja í viðtali hjá Oprah Winfrey.
 2014 - Hery Rajaonarimampianina var kosinn forseti Madagaskar.

Fædd 
 1463 - Friðrik, kjörfursti af Saxlandi (d. 1525).
 1504 - Píus 5. páfi (d. 1572).
 1612 - Thomas Fairfax, enskur herforingi (d. 1671).
 1706 - Benjamin Franklin, bandarískur stjórnmálamaður (d. 1790).
 1761 - James Hall, skoskur jarðfræðingur (d. 1832).
 1798 - Auguste Comte, franskur heimspekingur (d. 1857).
 1820 - Anne Brontë, enskur rithöfundur (d. 1849).
 1829 - Catherine Booth, stofnandi Hjálpræðishersins (d. 1890).
 1860 - Anton Tsjekhov, rússneskt leikskáld (d. 1904).
 1891 - Friðrik Hansen, íslenskt skáld (d. 1952).
 1899 - Al Capone, bandarískur glæpamaður (d. 1947).
 1899 - Guillermo Stábile, argentínskur knattspyrnumaúr og -þjálfari (d. 1966).
 1911 - George J. Stigler, bandarískur hagfræðingur (d. 1991).
 1911 - Jón Magnússon, knattspyrnumaður og formaður Knattspyrnufélagsins Fram og Fimleikafélags Hafnarfjarðar (d. 1997).
 1914 - Taizo Kawamoto, japanskur knattspyrnumaður (d. 1985).
 1918 - Atli Már, íslenskur myndlistarmaður (d. 2006).
 1922 - Luis Echeverría Álvarez, forseti Mexíkós.
 1922 - Nicholas Katzenbach, bandarískur stjórnmálamaður (d. 2012).
 1922 - Betty White, bandarísk leikkona (d. 2021).
 1925 - Robert Cormier, bandarískur rithöfundur (d. 2000).
 1940 - Kipchoge Keino, kenískur hlaupari.
 1940 - Tabaré Vázquez, forseti Úrúgvæ (d. 2020).
 1942 - Muhammad Ali, bandarískur hnefaleikamaður (d. 2016).
 1948 - Davíð Oddsson, stjórnmálamaður og fyrrverandi forsætisráðherra.
 1948 - Mick Taylor, breskur tónlistarmaður (The Rolling Stones).
 1949 - Andy Kaufman, bandarískur grínisti (d. 1984).
 1949 - Sandra Mason, fyrsti forseti Barbados.
 1954 - Sigurjón M. Egilsson, íslenskur ritstjóri.
 1956 - Paul Young, enskur tónlistarmaður.
 1959 - Susanna Hoffs, bandarísk tónlistarkona (The Bangles).
 1959 - Jaime Rodríguez, knattspyrnumaður frá El Salvador.
 1962 - Jim Carrey, kanadisk-bandarískur leikari.
 1963 - Tryggvi Þór Herbertsson, íslenskur stjórnmálamaður.
 1964 - Eggert A. Kaaber, íslenskur leikari.
 1964 - Michelle Obama, forsetafrú Bandaríkjanna.
 1966 - Joshua Malina, bandarískur leikari.
 1966 - Nobuyuki Kojima, japanskur knattspyrnumaður.
 1969 - Lukas Moodysson, sænskur kvikmyndaleikstjóri.
 1969 - Tiësto, hollenskur plötusnúður.
 1971 - Kid Rock, bandarískur söngvari.
 1972 - Stefán Vagn Stefánsson, íslenskur stjórnmálamaður.
 1982 - Dwyane Wade, bandarískur körfuknattleiksmaður.
 1984 - Calvin Harris, skoskur plötusnúður.

Dáin 
 395 - Theodosius 1. keisari Rómar (f. 347).
 1369 - Pétur 1., konungur Kýpur, myrtur (f. 1328).
 1468 - Skanderbeg, albönsk þjóðhetja (f. 1405).
 1601 - Christoffer Valkendorf, danskur stjórnmálamaður (f. 1525).
 1654 - Paulus Potter, hollenskur listamaður (f. 1625).
 1744 - Joachim Henriksen Lafrentz, danskur embættismaður.
 1852 - Sveinbjörn Egilsson, íslenskur guðfræðingur og þýðandi (f. 1791).
 1893 - Rutherford B. Hayes, 19. Forseti Bandaríkjanna (f. 1822).
 1911 - Francis Galton, breskur fjölfræðingur (f. 1822).
 1961 - Patrice Lumumba var ráðinn af dögum (f. 1925).
 1977 - Ríkarður Jónsson, íslenskur myndhöggvari (f. 1888).
 1991 - Ólafur 5. Noregskonungur (f. 1903).
 1997 - Clyde Tombaugh, bandarískur stjörnufræðingur (f. 1906).
 2002 - Camilo José Cela, spænskur rithöfundur (f. 1916).
 2005 - George Patrick Leonard Walker, enskur jarðfræðingur (f. 1926).
 2008 - Bobby Fischer, bandarískur skákmaður (f. 1943).
 2011 - Sigurjón Brink, íslenskur tónlistarmaður (f. 1974).

Janúar